སློབ་མར་དྲི་བ་མང་དུ་འདོན་དགོས་པ་སྟེ།དྲི་བ་འདོན་སྐབས་བསམ་གཞིག་ཞིབ་མོ་བཏང་སྟེ།རགས་པ་ནས་ཕྲ་ཞིབ་དང་སྔ་གཞུག་འབྲེལ་ཆགས་ཀྱི་དྲི་བ་འདོན་དགོས།ཤེས་བྱ་གསར་པ་སློབ་ཁྲིད་བྱེད་སྐབས་ཤེས་བྱ་རྙིང་པ་དང་ཟུང་དུ་སྦྲེལ་དགོས།སློབ་མར་རང་ཉིད་ཀྱི་ཁྱད་ཆོས་རྟོགས་སུ་འཇུག་དགོས་པ་དང་།སྡོམ་ཚིག་སྙིང་བསྡུས་བྱས་ཏེ་སློབ་མའི་ད་ཡོད་ཀྱི་ཆུ་ཚད་དང་བསྟུན་དགོས།སློབ་མའི་གནས་ཚུལ་དངོས་ལ་ཆེད་དུ་དམིགས་དགོས།སློབ་མའི་སློབ་སྦྱོང་ཁྲོད་ཀྱི་ཆད་ལུས་དང་རྒྱུན་དུ་འབྱུང་བཞིན་པའི་མཚན་ཉིད་རང་བཞིན་གྱི་ནོར་འཁྲུལ་གཞིར་བཟུང་སྟེ་སློབ་ཁྲིད་བྱེད་དགོས།དམའ་འབྲིང་གི་སྐད་ཡིག་སློབ་ཁྲིད་བྱེད་པར་སྤྱིར་བཏང་དུ་སློབ་ཁྲིད་བྱེད་ཐབས་སྣ་གཅིག་བེད་སྤྱོད་བྱེད་དགོས་ཤིང་།སློབ་མར་སྐད་ཡིག་ཆུ་ཚད་ཀྱི་ཤེས་བྱའི་མ་ལག་སྦྱོང་བརྡར་བྱེད་དགོས་པའི་སྐུལ་མ་ཡང་གཏོང་དགོས།དེ་ཡང་སྐུ་ཞབས་ཀྲང་ཀྲི་ཀོང་གི་ཚོད་ལྟའི་ཁྲིད་ཆས་བེད་སྤྱོད་བྱེད་མཁན་གྱི་དགེ་རྒན་ཞིག་ཡིན་ན།སྐུ་ཞབས་ཀྲང་ཀྲི་ཀོང་གི་སྐད་ཡིག་སློབ་གསོའི་བསམ་བློ་ལ་ནན་ཏན་གྱིས་ཞིབ་འཇུག་དང་ལག་ལེན་བྱས་ཏེ།ཚན་རིག་དང་མཐུན་པའི་སྐད་ཡིག་སློབ་གསོའི་བསམ་བློ་འཚོལ་རྟོགས་བྱེད་དགོས།དགེ་རྒན་གྱིས་རྒྱུན་མཐོང་གི་སྐྱོན་ཆ་དག་གཙང་སེལ་བྱས་ཏེ་ཤེས་བྱ་གཙོར་བཟུང་བའི་སྐད་ཡིག་གི་སློབ་གསོ་བསམ་བློ་འཛུགས་སྐྲུན་བྱེད་དགོས།སློབ་མས་ངེས་པར་ལག་ལེན་གཙོ་བོ་ཡིན་པའི་སློབ་སྦྱོང་གི་འདུ་ཤེས་བཙུགས་ཏེ་མཇུག་མཐར་ལག་ལེན་ནུས་པ་གསོ་སྐྱོང་བྱེད་པའི་སྐད་ཡིག་གི་སློབ་ཁྲིད་དམིགས་ཡུལ་སྟེང་ཐོན་པར་བྱེད་དགོས་སོ།།མཚོ་སྔོན་བོད་ཡིག་གསར་འགྱུར་ལས་བཤུས།